CELEX: 32013R0945
Language: sl
Date: 2013-10-02 00:00:00
Title: Izvedbena uredba Komisije (EU) št. 945/2013 z dne 2. oktobra 2013 o odobritvi cipermetrina kot obstoječe aktivne snovi za uporabo v biocidnih pripravkih 8. vrste proizvodov  Besedilo velja za EGP

3.10.2013   
            
            
               SL
            
            
               Uradni list Evropske unije
            
            
               L 261/23
            
         IZVEDBENA UREDBA KOMISIJE (EU) št. 945/2013
   z dne 2. oktobra 2013
   o odobritvi cipermetrina kot obstoječe aktivne snovi za uporabo v biocidnih pripravkih 8. vrste proizvodov
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti tretjega pododstavka člena 89(1) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 1451/2007 z dne 4. decembra 2007 o drugi fazi desetletnega delovnega programa iz člena 16(2) Direktive 98/8/ES Evropskega parlamenta in Sveta o dajanju biocidnih pripravkov v promet (2) določa seznam aktivnih snovi, ki se ocenijo glede njihove možne vključitve v priloge I, IA ali IB k Direktivi 98/8/ES Evropskega parlamenta in Sveta (3). Navedeni seznam vključuje cipermetrin.
            
         
               (2)
            
            
               Na podlagi Uredbe (ES) št. 1451/2007 je bila v skladu s členom 11(2) Direktive 98/8/ES opravljena presoja cipermetrina glede uporabe v 8. vrsti proizvodov, pripravkih za zaščito lesa, kot je opredeljena v Prilogi V k navedeni direktivi, ki ustreza 8. vrsti proizvodov, kot je opredeljena v Prilogi V k Uredbi (EU) št. 528/2012.
            
         
               (3)
            
            
               Belgija, ki je bila imenovana za državo članico poročevalko, je 5. marca 2010 v skladu s členom 14(4) in (6) Uredbe (ES) št. 1451/2007 Komisiji poslala poročilo pristojnega organa in priporočilo.
            
         
               (4)
            
            
               Države članice in Komisija so pregledale poročilo pristojnega organa. V skladu s členom 15(4) Uredbe (ES) št. 1451/2007 so bile ugotovitve pregleda v Stalnem odboru za biocidne pripravke dne 12. julija 2013 vključene v poročilo o oceni.
            
         
               (5)
            
            
               Presoje so pokazale, da je za biocidne pripravke, ki se uporabljajo kot pripravki v 8. vrsti proizvodov in vsebujejo cipermetrin, mogoče pričakovati, da izpolnjujejo zahteve iz člena 5 Direktive 98/8/ES.
            
         
               (6)
            
            
               Zato je treba odobriti cipermetrin za uporabo v biocidnih pripravkih 8. vrste proizvodov.
            
         
               (7)
            
            
               Ker presoja ni obravnavala nanomaterialov, odobritev v skladu s členom 4(4) Uredbe (EU) št. 528/2012 ne bi smela zajemati takšnih materialov.
            
         
               (8)
            
            
               Pred odobritvijo aktivne snovi bi bilo treba zagotoviti ustrezno obdobje, ki bo omogočilo državam članicam, zainteresiranim stranem in po potrebi Komisiji, da se pripravijo na izpolnjevanje novih zahtev.
            
         
               (9)
            
            
               Ukrepi iz te uredbe so v skladu z mnenjem Stalnega odbora za biocidne pripravke –
            
         SPREJELA NASLEDNJO UREDBO:
   Člen 1
   Cipermetrin se odobri kot aktivna snov za uporabo v biocidnih pripravkih 8. vrste proizvodov, pri čemer se upoštevajo specifikacije in pogoji iz Priloge k tej uredbi.
   Člen 2
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. oktobra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 167, 27.6.2012, str. 1.
   
      (2)  UL L 325, 11.12.2007, str. 3.
   
      (3)  UL L 123, 24.4.1998, str. 1.
   
      PRILOGA
      
                  Splošno ime
               
               
                  Ime po IUPAC
                  Identifikacijske številke
               
               
                  Minimalna stopnja čistosti aktivne snovi (1)
                  
               
               
                  Uveljavitev
               
               
                  Datum izteka odobritve
               
               
                  Vrsta pripravka
               
               
                  Posebni pogoji (2)
                  
               
            
                  Cipermetrin
               
               
                  Cypermethrin cis:trans/40:60
                  Ime IUPAC:
                  (RS)-α-cyano-3phenoxybenzyl-(1RS)-cis,trans-3-(2,2-dichlorovinyl)-2,2-dimethylcyclopropanecarboxylate
                  Številka EC: 257-842-9
                  Številka CAS: 52315-07-8
               
               
                  920 g/kg
               
               
                  1. junij 2015
               
               
                  31. maj 2025
               
               
                  8
               
               
                  Pri oceni pripravka je treba posebno pozornost nameniti vidikom izpostavljenosti, tveganja in učinkovitosti, povezanim s katero koli uporabo, zajeto v vlogi za izdajo dovoljenja, ki niso bili obravnavani v oceni tveganja aktivne snovi na ravni Unije.
                  Dovoljenja se izdajo pod naslednjimi pogoji:
                  
                              1.
                           
                           
                              za industrijske ali poklicne uporabnike se uvedejo varni delovni postopki in ustrezni organizacijski ukrepi. Kadar izpostavljenosti ni mogoče zmanjšati na sprejemljivo raven na druge načine, se pripravki uporabljajo z ustrezno osebno zaščitno opremo;
                           
                        
                              2.
                           
                           
                              sprejmejo se ustrezni ukrepi za zmanjšanje tveganja za varovanje tal in vodnih ekosistemov. Zlasti:
                              
                                          (a)
                                       
                                       
                                          na oznakah in, kjer so na voljo, varnostnih listih dovoljenih pripravkov se navede, da industrijska uporaba poteka na zaprtem območju ali na neprepustni trdni podlagi z ogrado, da se sveže obdelani les po obdelavi hrani pod zaščitno streho in/ali na neprepustni trdni podlagi, s čimer se prepreči neposredno izlivanje pripravkov v tla ali vodo, ter da se izgube pri uporabi pripravkov zbirajo za ponovno uporabo ali odstranjevanje;
                                       
                                    
                                          (b)
                                       
                                       
                                          dovoljenje za pripravke se ne sme izdati za industrijsko obdelavo z namakanjem ali pršenjem lesa, ki bo izpostavljen vremenskim vplivom, razen če se predložijo podatki, ki dokazujejo, da pripravek ne predstavlja nesprejemljivega tveganja, po potrebi z ustreznimi ukrepi za zmanjševanje tveganja;
                                       
                                    
                                          (c)
                                       
                                       
                                          dovoljenje za pripravke se ne sme izdati za obdelavo konstrukcij na prostem, ki se nahajajo blizu vode ali nad njo, ali za obdelavo lesa, namenjenega za konstrukcije na prostem, ki se nahajajo blizu vode ali nad njo, razen če se predložijo podatki, ki dokazujejo, da pripravek ne predstavlja nesprejemljivega tveganja, po potrebi z ustreznimi ukrepi za zmanjševanje tveganja.
                                       
                                    
                        
            
         (1)  Čistost, navedena v tem stolpcu, je bila minimalna stopnja čistosti aktivne snovi, uporabljene za presojo v skladu s členom 8 Uredbe (EU) št. 528/2012. Čistost aktivne snovi v pripravku, danem na trg, je lahko enaka ali drugačna, če je dokazano tehnično enakovredna aktivni snovi iz presoje.
      
         (2)  Za izvajanje splošnih načel iz Priloge VI k Uredbi (EU) št. 528/2012 so vsebina in sklepne ugotovitve poročil o oceni na voljo na naslednjem spletišču Komisije: http://ec.europa.eu/comm/environment/biocides/index.htm.